**Լասսի,** հայտնի ավանդական յոգուրտային խմիչք, որը ծագել է Հնդկաստանում։ Լասսին յոգուրտի, ջրի, համեմունքների և երբեմն մրգերի խառնուրդ է։ Նամկին (աղի) լասսին նման է թանի, մինչդեռ քաղցր և մանգոյի լասսիները նման են կաթնային կոկտեյլների։ Բհանգ լասսիի մեջ լցնում են կանեփի հատիկներ, բհանգի տեսքով։ Չաասն ավելի նոսր բաղադրությամբ նմանաատիպ ըմպելիք է։

Տարբերակներ
-----------

### Ավանդական նամկին (աղի) լասսի

Ավանդական նամկին (կամ աղի) լասսին ավելի տարածված է Հնդակաստանում։ Այն պատրաստվում է դահիով (յոգուրտ), որին ավելացվում էջուր և աղ։ Արդյոււնքում ստացված խմիչքը հայտնի է որպես աղի լասսի։ Սա նման է թանի։

### Քաղցր լասսի

Քաղցր լասսին լասսիի մի տեսակ է, որը պատրաստվում է շաքարով, վարդաջրով կամ կիտրոնով, ելակով կամ այլ մրգահյութերով։ Զաֆրանով լասսիները, որոնք շատ խիտ են, բնորոշ են Ռաջաստանին և Հնդկաստանի Գուջարաթ նահանգին և Սինդին։ Մակխանիա լասսին պարզապես ըմպելիք է, որի մեջ պարունակում է կարագի գունդ (մակխանը գուջարատի, ուրդու, հինդի, սինդի և փանջաբի կարագն է)։ Այն սովորաբար յուղալի է, ինչպես թանը։

### Մանգո լասսի

Մանգո լասսին պատրաստվում է յոգուրտով, կաթով և մանգոյի միջուկով։ Այն կարող է պատրաստվել շաքարով կամ առանց շաքարի։ Կանադայի տարբեր մասերում մանգոյի լասսին համարվում է սառը խմիչք, որը բաղկացած է քաղցրացրած մանգոյի միջուկից՝ խառնած յոգուրտի, սերուցքի կամ պաղպաղակի հետ։ Այն մատուցվում է բարձր բաժակում՝ ծղոտով, հաճախ գագաթին ցողված ցամաքային պիստակի ընկույզներով։

### Բհանգ լասսի

Ռաջաստանի Ջայսալմեր քաղաքում գտնվող բհանգ լասսիի (կանեփով պատրաստված խմիչք) խանութ
Բհանգ լասսին կանեփով պատրաստված խմիչք է, որը պարունակում է բհանգ, հեղուկ մարիխուանա, որն ունի այնպիսի ազդեցություն, ինչպիսին ուտելի կանեփի տարբեր ձևերը։ Այն օրինական է Հնդկաստանի շատ վայրերում և հիմնականում վաճառվում է Հոլիի ժամանակ, երբ երբեմն ուտում են բհանգ պարունակող պակորասը։ Ուտար Պարդեշը հայտնի է բհանգի խանութներով և շատ տեղերում կարելի է գնել բհանգ և խմել բհանգ լասսիներ։

Չաաս
----

Չաասը աղի խմիչք է լասսիի նման, բայց կարող է պարունակել ավելի շատ ջուր քան լասսին։ Համի համար կարող են ավելացնել աղ, չաանի սերմեր կամ թարմ գինձ։ Թարմ աղացած կոճապղպեղը և կանաչ չիլի պղպեղները նույնպես կարող են ավելացվել որպես համեմունք։ Չաասը տարածված է Հնկաստանում, որտեղ այն սովորական ըմպելիք է՝ ուտելու ժամանակ կամ դրանից հետո։

Մշակութային ծանոթագրություններ
------------------------------

Լասսի խանութ Հնդկաստանի Ուտար Պրադեշում
Էյչ-Էս-Բի-Սիի 2008 թվականի գրատպության և հեռուստատեսություն գովազդային արշավում պատմվում է, թե ինչպես լեհական լվացքի մեքենաներ թողարկմամբ զբաղվող ընկերության ներկայացուցիչը ուղարկվում է Հնդկաստան, պարզելու, թե ինչու է նրանց վաճառքն այնտեղ այդքան բարձր։ Ժամանելուն պես ներկայացուցիչն ուսումնասիրում է լասիի սրահը, որտեղ նրան ջերմորեն ողջունում են և նա տեսնում է, որ այնտեղ մի քանի լվացքի մեքենա է օգտագործվում ըմպելիքը խառնելու համար։ Սեփականատերը ասում է, որ ինքը ի վիճակի է «տաս անգամ ավելի շատ լասսի պատրաստել, որքան նախկինում»։

Իր *No Reservations* հեռուստածրագրում հանրահայտ խոհարար Էնթոնի Բուրդայնը այցելում է Ռաջաստանի Ջեյսալմեր Ֆորտ քաղաքում գտնվող «Կառավարության կողմից թույլատրված» բհանգի խանութ։ Սեփականատերը նրան առաջարկում է երեք տեսակ բհանգ լասսի․ նորմալ թունդ, գերթունդ, և «շատ թունդ, 24 ժամ ոչ զուգարան, ոչ ցնցուղ»։

2013 թվականին Kshitij-ը՝ IIT Kharagpur-ի տեխնո-կառավարման ամենամյա փառատոնում արշավ է նախաձեռնել բջջային օպերացիոն համակարգ Android-ի հաջորդ տարբերակը լասսի անվանելու համար։

Տես նաև
-------

* Բորհանի
* Ձաձիկի
* Մատթա
* Կումիս
* Health shake
* Կաթնային կոկտեյլ
* Ֆրեշ
* Հնդկական ըմպելիքների ցանկ
* Յոգուրտով պատրաստված ուտեստների և ըմպելիքների ցանկ

Ծանոթագրություններ
------------------

1. ↑
2. ↑  "Indian Lassi: The Ultimate Summer Refresher". *Imbibe*. Retrieved 2018 թ․ մայիսի 29.
3. ↑  "Lassi". *Encyclopædia Britannica*.
4. ↑  Wayne Collins (1970 թ․ հունվարի 1). "Food - Recipes : Mango lassi cocktail". BBC. Արխիվացված է the original 2015 թ․ հուլիսի 12-ին. Retrieved 2014 թ․ հունվարի 8.
5. ↑  Staelens, Stefanie. "The Bhang Lassi Is How Hindus Drink Themselves High for Shiva". *Vice.com*. Retrieved 2017 թ․ օգոստոսի 10.
6. ↑  Anthony Bourdain: No Reservations Collection 2, Episode 5; Final Segment.
7. ↑  "Can This Lassi Ad Really Be True?". indiablogs.searchindia.com. 2008 թ․ հոկտեմբերի 4.
8. ↑  "HSBC Bank : Washing Machine and Lassi". Adoholik. 2008 թ․ սեպտեմբերի 27. Retrieved 2008 թ․ հոկտեմբերի 19.
9. ↑  "HSBC Lassi/Washing Machines TV Ad". HSBC. 2012 թ․ ապրիլի 30. Retrieved 2013 թ․ սեպտեմբերի 23.
10. ↑  TOI Tech Sep 11, 2013, 06.56PM IST (2013 թ․ սեպտեմբերի 11). "IIT grads plead Google to name Android version Lassi - Times Of India". Articles.timesofindia.indiatimes.com. Արխիվացված է the original 2014 թ․ հունվարի 8-ին. Retrieved 2014 թ․ հունվարի 8.`{{cite web}}`: CS1 սպաս․ բազմաթիվ անուններ: authors list (link) CS1 սպաս․ թվային անուններ: authors list (link)